આર્જેન્ટિનાની ટીમ પણ ૨૮મી મિનિટે મળેલાે પેનલ્ટી કોર્નર ચૂકી ગઈ હતી, પરંતુ આર્જેન્ટિનાની ટીમ એ જ મિનિટમાં સતત બીજો પેનલ્ટી કોર્નર હાંસલ કરવામાં સફળ રહી અને આ વખતે પિલાટ હેટ્રિકથી ના ચૂક્યો. મધ્યાંતર સુધી ૩-૦થી સરસાઈ હાંસલ કરી ચૂકેલી આર્જેન્ટિનાની ટીમ માટે ત્રીજા ક્વાર્ટરમાં મેચની ૩૬મી મિનિટે જોએક્વિન મેનિનીના ગોલ દ્વારા કુલ ચોથો ગોલ કર્યો. ત્યાર બાદ લુકાસ વિલાએ પાંચમો ગોલ કરીને જર્મની પર ૫-૦ની સરસાઈ હાંસલ કરી લીધી હતી. આર્જેન્ટિના હવે બેલ્જિયમ અને નેધરલેન્ડ્સ સામે રમાનારી બીજી સેમિફાઇનલના વિજેતા સામે ફાઇનલમાં ગોલ્ડ મેડલ માટે ટકરાશે.